ΓΡΑΠΤΗ ΕΡΩΤΗΣΗ E-0621/03

υποβολή: Olivier Dupuis (NI) προς την Επιτροπή

(3 Μαρτίου 2003)

Θέμα: Κρίσιμη κατάσταση του Σεβ. Thich Huyen Quang

Σύμφωνα με την οργάνωση Que M: Δράση για την δημοκρατία στο Βιετνάμ με έδρα στο Παρίσι, ο Πατριάρχης της ενωμένης βουδιστικής εκκλησίας του Βιετνάμ (EBUV, παραδοσιακή, ανεξάρτητη εκκλησία που είναι απηγορευμένη από το 1981) Thich Huyen Quang, ηλικίας 86 ετών,ποφέρει επί του παρόντος από ένα οδυνηρό οίδημα πλησίον του οφθαλμού, το οποίο σύμφωνα με τους ιατρούς του νοσοκομείου Quang Ngai, που εξέτασαν τον Thich Huyen Quang την παρελθούσα εβδομάδα, θα μπορούσε να ήταν καρκινώδες. Το νοσοκομείο του Quang Ngai δεν είναι εξοπλισμένο για να αντιμετωπίζει παρόμοιες ασθένειες, και για τον λόγο αυτό οι ιατροί συνέστησαν την κατεπείγουσα μεταφορά του Thich Huyen Quang σε νοσοκομείο της Σαϊγκόν (πόλη Χο Τσι Μινχ) για να εγχειρισθεί. Αυτή η απόφαση των ιατρών απορρίφθηκε από την Υπηρεσία Ασφαλείας του Quang Ngai στις 12 Φεβρουαρίου 2003 και γνωστοποιήθηκε στον Σεβ. Thich Huyen Quang ότι του απαγορεύετο να εγκαταλείψει την επαρχία. Προςπενθύμιση ο Σεβ. Thich Huyen Quang κρατείται χωρίς δίκη από το 1982, χωρίς να γνωρίζει καν τους λόγους της συλλήψεώς του. Στερείται των πολιτικών του δικαιωμάτων και των πλέον θεμελιωδών δικαιωμάτων του που αφορούν την θρησκευτική ελευθερία και την ελευθερία κυκλοφορίας. Ο Πατριάρχηςποφέρει επίσης απόπέρταση, χρόνια αρθρίτιδα και στομαχικά προβλήματα. Ηγεία του επιδεινώθηκε σημαντικά ως συνέπεια της κράτησής του για 21 έτη σε καλύβα πλησίον της παγόδας Quang Phuoc, στον συνοικισμό του Cho Chua, στην απομακρυσμένη επαρχία του Quang Ngai.

Ποιες είναι οι τελευταίες πληροφορίες που έχει η Επιτροπή για την κατάσταση του Σεβ. Thich Huyen Quang; Η Επιτροπή που καταβάλλει προσπάθειες από κοινού με τα κράτη μέλη για την απελυθέρωση του Σεβ. Thich Huyen Quang και Thich Quang Do, πώς αξιολογεί την εμμονή των αρχών του Ανόϊ να μην ελευθερώνουν τους δύο Σεβασμιώτατους· Ποιες νέες πρωτοβουλίες προτίθεται να αναλάβει η Επιτροπή ώστε να οδηγήσει τις αρχές του Ανόϊ να θέσουν τέλος στην δίωξη των δύο πλέον σημαντικών αξιωματούχων της ενωμένης βουδιστικής εκκλησίας και, γενικότερα, όλων των μελών των μη αναγνωρισμένων εκκλησιών του Βιετνάμ·

Απάντηση του κ. Patten εξ ονόματος της Επιτροπής

(21 Μαρτίου 2003)

Η Επιτροπή συμμερίζεται την ανησυχία του Αξιότιμου Μέλους του Κοινοβουλίου όσον αφορά τις ανεπιβεβαίωτες αναφορές σχετικά με τον σεβασμιότατο Thich Huyen Quang και προσπαθεί να επιβεβαιώσει τις πληροφορίες για την παρούσα κατάστασή του. Η Επιτροπή έλαβε επίσηςπόψη τις πληροφορίες ότι η κυβέρνηση δεν προσπαθεί να εμποδίσει την ιατρική περίθαλψή του, αλλά προτιμά η περίθαλψή του να μην γίνει στην πόλη Χο Τσι Μινχ.

Η Επιτροπή, μαζί με τα κράτη μέλη που έχουν αντιπροσωπεία στο Βιετνάμ, παρακολουθεί από κοντά την κατάσταση των ανθρωπίνων δικαιωμάτων σάυτή τη χώρα, και ιδίως μεμονωμένες περιπτώσεις που προκαλούν ανησυχία, καθώς και τα προβλήματα σχετικά με τη θρησκευτική ελευθερία και την ελευθερία της γνώμης, στο πλαίσιο της πολιτικής της Ένωσης για την ενθάρρυνση και τη στήριξη της συνεχούς δέσμευσης εκ μέρους της κυβέρνησης του Βιετνάμ για πρόοδο στον τομέα των ανθρωπίνων δικαιωμάτων. Η Επιτροπή συμμετέχει επίσης με τα κράτη μέλη στον τακτικό διάλογο που έχει καθιερωθεί με την κυβέρνηση του Βιετνάμ και σε όλα τα διαβήματα προς αυτή για το θέμα των ανθρωπίνων δικαιωμάτων.

Η Επιτροπή, μαζί με τους αντιπροσώπους των κρατών μελών, θα συνεχίσουν να παρακολουθούν στενά την κατάσταση των ανθρωπίνων δικαιωμάτων στο Βιετνάμ και να αναφέρουν, όταν πρέπει, στην κυβέρνηση της χώρας την ιδιαίτερη ανησυχία τους.